OpenLLM-France/wikimedia huggingface dataset:
# Inmaculada Loroño Ormaetxea

Inmaculada Loroño Ormaetxea (Bilbao, 1959) és una política basca. Llicenciada en biologia, treballa en una residència assistida a Leioa. Militant del Partit Nacionalista Basc, ha estat tinent d'alcalde (1983-1987) i alcaldessa de Morga (1987-1995) i diputada d'acció social de la Diputació Foral de Biscaia de 1995 a 1999. Fou elegit diputat a les eleccions al Parlament Basc de 1994, però dimití el 1995. Posteriorment fou escollida senadora per Biscaia a les eleccions generals espanyoles de 2000 i 2004.

## Referències

* ↑ España, Senado de. «Ficha del Senador» (en castellà). [Consulta: 25 juny 2017].
# Serafín García Muñoz

Serafín García Muñoz, conegut com a Serafín, (Villafranca (Navarra), 17 d'octubre de 1936) fou un futbolista espanyol de la dècada de 1960.

## Trajectòria

Debutà a primera divisió a les files del CA Osasuna l'any 1956, on hi jugà dues temporades. A continuació formà part del Barakaldo CF i del Deportivo de La Coruña, ambdós a segona divisió. Els seus millors anys els visqué al Llevant UE, on hi jugà durant cinc temporades, dues a primera divisió i tres a segona. Fou fitxat pel FC Barcelona durant la temporada 1965-66, en la qual es proclamà campió de la Copa de Fires, però només jugà tres partits de lliga. Acabà la seva carrera a segona divisió, dos anys al Reial Múrcia, on esdevingué pitxitxi de segona el 1967, i un any al CA Osasuna.
També fou entrenador, dirigint el CD Calahorra.

## Palmarès
### FC Barcelona

* Copa de Fires:
** 1966

## Referències

* 1 2 3 4 5 «Serafín García Muñoz (n. 1936)». Memoria y biografía del deporte, 22-04-2015. [Consulta: 9 abril 2017].
* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «CD Calahorra». Mundo Deportivo, 31-08-1989. [Consulta: 9 abril 2017].

## Enllaços externs

* Serafín García Muñoz a BDFutbol
* Serafín García Muñoz Fitxa com a entrenador a BDFutbol
# Praza.gal

Praza.gal és un diari digital en gallec que va començar a editar-se l'1 de febrer de 2012. És propietat de la Fundación Praza Pública. Foi Es va presentar el 31 de gener de 2012 al Museu del Poble Gallec a Santiago de Compostel·la, exposant en aquell acte la base de la seva líncia editorial, la transparència, tant en la gestió econòmica com en la informativa.

## Referències

* ↑ Es posa en marxa Praza Pública apostant per dos conceptes clau: la transparència i la llengua gallega

## Enllaços externs

* Pàgina web
# Panotxa (color)

Panotxa o pèl-roig és un matís intens del color taronja. En italià es diu vermell llagosta, per similitud a aquest crustaci.
Una mostra del color panotxa:

## Localització i usos

* Panotxa o pèl-roig és el color del cabell.
* Color de les llagostes.
* Plat xinès amb llagosta.
* Pintura d'ocell i llagosta, Utagawa Kuniyoshi.
* Els anys 70 es feia servir en interiorisme.
* Color de l'equip de futbol americà Cleveland Browns d'Ohio (EUA).

## Vegeu també

* Llista de colors
* Pèl-roig
# Steven Reed

Steven Reed (Montgomery, Alabama, 1973 o 1974) és el primer alcalde afroamericà de la ciutat de Montgomery (Alabama). Membre del Partit Demòcrata dels Estats Units, també ha exercit de jutge en el Comtat de Montgomery.

## Vida i educació

Steven Reed va néixer a Montgomery, Alabama. És fill del polític i activista Joe L. Reed i de Mollie Reed. El seu pare va membre electe del Consell de la Ciutat de Montgomery entre el 1975 i el 1999. Steven Reed va obtenir el Bachelor of Arts al Morehouse College i el Màster d'administració d'empreses a la Universitat Vanderbilt.

## Carrera primerenca

Reed va ser analista financer i va treballar pel Vicegovernador d'Alabama Jim Folson Jr.
El 2012 va esdevenir el primer afroamericà jutge de successions d'Alabama. El febrer de 2015 fou el primer jutge que va atorgar llicències de matrimoni a parelles del mateix sexe. El març de 2015, les va deixar d'emetre després d'una sentència de la Cort Suprema d'Alabama.

## Alcalde de Montgomery

A les eleccions de 2019, Reed va lluitar per la carrera a l'alcaldia contra David Woods, a qui va vèncer amb el 67% dels vots. Tot i que a Montgomery el 60% de la població és negra, fou la primera capital dels confederats. A més a més, aquesta ciutat és coneguda com un lloc clau en la lluita pels drets civils dels negres estatunidencs perquè aquí s'acabà la marxa de Selva a Montgomery, la més famosa en la lluita dels afroamericans contra la segregació racial als Estats Units el març de 1965, i és també on es produí el boicot als autobusos després de l'incident amb Rosa Parks.

## Referències

* 1 2 Montgomery, en el corazón de Alabama, elige un alcalde negro, a: La Vanguardia 10 d'octubre de 2019.
* 1 2 ; Perez-Pena, Richard; Wolfe, Kalyn «Federal Judge Sets Hearing in Alabama on Same-Sex Marriage». The New York Times, 10-02-2015 [Consulta: 30 juny 2015].
* 1 2 «County Probate office won't issue same-sex marriage licenses». Montgomery Advertiser, 04-03-2015 [Consulta: 30 juny 2015].
* ↑ MacNeal, Caitlyn «Ala. Probate Judge Knocks Chief Justice: I'm On 'Right Side Of History'». Talking Points Memo, 15-02-2015 [Consulta: 30 juny 2015].
* ↑ Edgemon, Erin «Chief Justice Roy Moore's defiance to federal government 'places Alabama a step backwards,' says Montgomery probate judge». The Birmingham News, 16-02-2015 [Consulta: 30 juny 2015].
* ↑ MacNeil, Sara (August 27, 2019). "Steven Reed, David Woods head to runoff for Montgomery mayor". Montgomery Advertiser. Retrieved October 9, 2019.
* ↑ El primer alcalde negro en la ciudad de Rosa Parks a: niusdiario del 9 d'octubre de 2019

## Enllaços externs

* Steven Reed for Mayor (anglès)
* Steven L. Reed Arxivat 2018-05-27 a Wayback Machine. (anglès)
# Paçanga

Paçanga o paçanga böreği és un tipus de börek fregida de la cuina turca fet amb massa fina yufka, pastırma, formatge turc "kaşar", tomàquets i pebrots com a ingredients bàsics.
L'etimòleg turc Sevan Nişanyan pensa que el nom d'aquest plat ve del nom del gènere musical cubà patxanga sense presentar una explicació. També critica l'Associació de la Llengua Turca (TDK) per no acceptar aquesta paraula als seus diccionaris.

## Vegeu també

* Rotlle de primavera
* Sigara böreği

## Referències

* ↑ Banu Atabay. Mütevazi Lezzetler Deutsch. Banu Atabay, p. 378–. GGKEY:QQKUPZ6WZ7J.
* ↑ Mütevazı Lezzetler İkramlar. Banu Atabay, 2004, p. 105–. ISBN 978-975-92047-0-9.
* ↑ http://www.nisanyansozluk.com/?k=pa%C3%A7anga&x=0&y=0
* ↑ Sevan Nişanyan. Kelimebaz. Propaganda Yayınları, 24 octubre 2013, p. 70–. ISBN 978-1-927893-13-5.
# Manuel de Mazarredo y Mazarredo

Manuel de Mazarredo y Mazarredo (Bilbao, 27 de maig de 1807 – Madrid, 23 de gener de 1857) va ser un militar i polític espanyol, ministre de guerra durant el regnat d'Isabel II d'Espanya.
En esclatar la primera guerra carlina va posar-se de part de la jove reina Isabel II d'Espanya. Nomenat governador militar de Morella, va penetrar a Aragó i hi va derrotar els carlins a Aiguaviva de Bergantes l'abril de 1834 i a Benosul. Després va dirigir una brigada a Navarra i lluità al pont d'Arquijas i Sarraimax, on fou ferit. El 1837 fou enviat amb una divisió a Osca i fou obligat a retirar-se per la cavalleria carlina.
Fou nomenat cap d'Estat major Baldomero Espartero i, més tard, del general Ramón María Narváez. El desembre de 1843, ministre de la Guerra, càrrec que va exercir fins al maig de 1844. Durant el seu mandat es va crear la guàrdia civil.
Després fou Capità General de Castella la Vella. El 1845 també fou nomenat senador vitalici. Va ser novament ministre de Guerra el 1847 en el gabinet de Joaquín Pacheco. El 1852 fou nomenat Capità general del País Basc. Després de la vicalvarada del 1854 es va exiliar a França. Va morir poc temps després de tornar a Espanya.

## Referències

* ↑ Manuel de Mazarredo a xtec.es
* ↑ Fitxa del Senat
* ↑ Manuel de Mazarredo a l'Enciclopedia Vasca Auñamendi
# Paulista Futebol Clube

El Paulista Futebol Clube és un club de futbol brasiler de la ciutat de Jundiaí a l'estat de São Paulo.

## Història

El 1903, els treballadors de la Companhia Paulista de Estradas de Ferro (Companyia de Ferrocarril de São Paulo) fundaren el Jundiahy Football Club. El 1908 el club desaparegué. Simpatitzants i jugadors del desaparegut club van fundar el 17 de maig de 1909 el Paulista Futebol Clube. L'any 2005 guanyà la Copa brasilera de futbol, el seu títol més destacat, i que li permeté participar el següent any a la Copa Libertadores.
Durant els anys 1990 ha tingut diversos noms:
* 1909: Paulista Futebol Clube
* 1995: Lousano Paulista
* 1999: Etti Jundiaí
* 2002: Jundiaí
* 2003: Paulista Futebol Clube

## Palmarès

* Copa brasilera de futbol:
** 2005
* Tercera divisió brasilera de futbol:
** 2001
* Campionat paulista A2:
** 1968, 2001
* Copa Paulista:
** 1999, 2010, 2011

## Jugadors destacats

* Biro-Biro
* Cristian
* Edu Lima
* Marcinho
* Márcio Mossoró
* Nenê
* Neto
* Réver
* Toninho Cerezo
* Vágner Mancini
* Victor
* Walter Casagrande
* Doni

## Copa de Brasil 2005

Paulista guanyà la Copa do Brasil 2005 jugant els partits següents:
| Ronda | Partit | Anada | Tornada |
| Primera ronda | Paulista - Juventude | 1-0 | 1-1 |
| Segona ronda | Paulista - Botafogo | 1-1 | 2-2 |
| Tercera ronda | Internacional - Paulista | 1-0 | 0-1 (2-4 penals) |
| Quarts de final | Figueirense - Paulista | 1-0 | 0-1 (1-3 penals) |
| Semifinals | Paulista - Cruzeiro | 3-1 | 2-3 |
| Final | Paulista - Fluminense | 2-0 | 0-0 |

## Enllaços externs

* Paulista Futebol Clube - Lloc web oficial
# Serralada Aleutiana

La Serralada Aleutiana o Aleutian Range és una serralada del sud-oest d'Alaska, als Estats Units, que s'estén des del llac Chakachamna fins a l'illa Unimak, a l'extrem de la península d'Alaska, al llarg d'uns 1.000 km. Totes les muntanyes de la península en formen part, sent nombrosos els volcans actius que l'integren. Tot i que les illes Aleutianes són una extensió de la serralada, aquestes no es consideren part de la serralada.
La serralada és quasi una zona verge, sense carreteres i amb molt poca població. El Parc i Reserva Nacional de Katmai es troba en aquest indret, sent sols accessible en vaixell o avió.

## Serralades secundàries

L'Aleutian Range es pot dividir en tres grups muntanyosos, que de sud-oest a nord-est són:
* Muntanyes de la península d'Alaska i de l'illa Unimak
* Muntanyes Chigmit
* Muntanyes Neacola

## Muntanyes destacades

* Mont Redoubt (3.109 m), Muntanyes Chigmit
* Volcà Iliamna (3.054 m), Muntanyes Chigmit
* Mont Neacola, (2.873 m), Muntanyes Neacola
* Mont Shishaldin (2.857 m), Illa Unimak
* Mont Pavlof (2.715 m), Península d'Alaska
* Mont Veniaminof (2.508 m), Península d'Alaska.
* Pics Isanotski (2.446 m), Illa Unimak
* Mont Denison (2.318 m), Península d'Alaska.
* Mont Griggs, (2.317 m), Península d'Alaska.
* Mont Douglas (2.153 m), Península d'Alaska.
* Mont Chiginagak (2.134 m), Península d'Alaska.
* Double Peak (2.078 m), Muntanyes Chigmit
* Mont Katmai (2.047 m), Península d'Alaska
* Volcà Pogromni (2.002 m), Illa Unimak

## Vegeu també

* Llac Becharof

## Referències

* ↑ «Serralada Aleutiana». Gran Enciclopèdia Catalana. Barcelona: Grup Enciclopèdia Catalana.
* ↑ Les fonts difereixen quant a la delimitació exacta de la Serralada d'Alaska. La informació que ofereix la Board on Geographic Names és confosa; part d'ella designa el llac Iliamna com l'extrem sud-oest, i part de l'entrada diu que la serralada finalitza als rius Telaquana i Neacola. Altres fonts identifiquen el llac Clark, situat entre els dos rius anteriors, com l'extrem final. Això fa que les Muntanyes Neacola siguin identificades bé com l'extrem septentrional de la Serralada Aleutiana, bé com l'extrem meridional de la Serralada d'Alaska.

## Enllaços externs

* USGS GNIS: Aleutian Range
# Casa al carrer Sant Domènec, 1 (Castelló de Farfanya)

La Casa al carrer Sant Domènec, 1 és una obra neoclàssica de Castelló de Farfanya (Noguera) inclosa a l'Inventari del Patrimoni Arquitectònic de Catalunya.

## Descripció

Edifici de caràcter senyorial de tres plantes, les dues superiors amb balcons. La façana està dividida en tres cossos als pisos superiors, a través de dos pilars acabats en volutes que són adossats a la façana. La cornisa superior formada mitjançant les teules és decorada en tres colors: blau, blanc i vermell, dibuixant formes geomètriques.

## Referències

* ↑ «Casa al carrer Sant Domènec, 1». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# SS-Oberst-Gruppenführer

Oberstgruppenführer. Va ser el rang paramilitar de més alta jerarquia de les Sturmabteilung (SA) i posteriorment el rang militar de més alta jerarquia de les Schutzstaffel (SS) així com de les Waffen SS, totes organitzacions del Partit Nazi i d'Alemanya durant el període 1925-1945. L'únic grau immediatament superior al de SS Oberstgruppenführer només va ser el de Reichsführer-SS, però aquest últim rang només l'ostentava el Comandant en Cap de les Schutzstaffel, de manera que normalment Oberstgruppenführer era el màxim rang al qual podia aspirar un oficial de les SS.
Aquest rang va ser introduït l'any 1942.
El rang de Oberstgruppenführer equivalia al Capità General que actualment existeix en els exèrcits llatins com el d'Espanya o en els de Llatinoamèrica. És superior al de Tinent General (Obergruppenführer) que en alguns exèrcits pot equivaler a Mariscal de Camp.
El 1944, Heinrich Himmler va oferir nomenar Albert Speer per al rang honorari de Oberstgruppenführer. S'hi va negar, ja que no volia estar formalment subordinat a Himmler. A Hermann Göring li fou també ofert el rang el 1945, però s'hi va negar per la seva aversió a Himmler. El successor de Himmler, Karl Hanke no tenia el rang d'Oberstgruppenführer, però va ser nomenat Reichsführer-SS des del grau inferior de Obergruppenführer.
Llista d'oficials que van ostentar el rang de SS Oberstgruppenführer:
* Dr Kans Kammler, enginyer alemany, encarregat de dissenyar els camps de concentració nazis.
* Franz Xaver Schwarz (Ad Honorem), va ser tresorer del Partit Nazi.
* Joseph Dietrich, oficial de carrera.
* Kurt Daluege, oficial de Policia de carrera.
* Paul Hausser, oficial de carrera.
I sense confirmar, ja que no van rebre títols sinó confirmacions verbals només:
* Karl Wolff, oficial de carrera.
* Hans Prutzmann, oficial de carrera.
El rang Oberstgruppenführer també ha aparegut a la ficció, i va ser representat en la novel·la de Robert Harris, Pàtria, escenificada a la dècada de 1960 en una història paral·lela en la que Alemanya hagués guanyat la Segona Guerra Mundial. A la novel·la, Arthur Nebe fa una aparició com un SS-Oberstgruppenführer mentre exercia com a comandant de la Kriminalpolizei. Les insígnies per Oberstgruppenführer també són usades per Ian McKellen en la pel·lícula Ricard III en l'adaptació cinematogràfica de l'obra, ambientada el 1930 a la Gran Bretanya.
# Panerola

«Panerola» té aquests significats:
* Panerola, denominació genèrica per als insectes de l'ordre dels blatodeus (escarabats de cuina).
* Panerola, denominació genèrica per als crustacis isòpodes dels gèneres Oniscus, Armadillium i Porcellio. Vegeu Porquet de Sant Antoni.
* Panerola de mar o arriet (Ligia sp.), gènere de crustacis amb el cos oval deprimit i sense closca.
# Espiral de Cotes

En física i en matemàtiques de corbes planes, l'espiral de Cotes és una espiral que habitualment s'escriu en una de les tres formes següents:
    ${\frac {1}{r}}=A\cos \left(k\theta +\varepsilon \right)$
    ${\frac {1}{r}}=A\cosh \left(k\theta +\varepsilon \right)$
    ${\frac {1}{r}}=A\theta +\varepsilon$
on r i θ són el radi i l'angle azimutal d'un sistema de coordenades polars, respectivament, i A, k i ε són nombres reals arbitraris constants. Aquestes espirals s'anomenen així en honor de Roger Cotes. La primera forma correspon a un epispiral, i la segona a una espiral de Poinsot; la tercera forma correspon a una espiral hiperbòlica, també coneguda com a espiral recíproca, la qual de vegades no es considera com a espiral de Cotes.
La importància de les espirals de Cotes per a la física és en el camp de la mecànica clàssica. Aquestes espirals són les solucions del moviment d'una partícula que es mou sota l'efecte d'una força central de magnitud proporcional a la inversa del cub de la distància, p. ex.,
    $F(r)={\frac {\mu }{r^{3}}}$
On μ és qualsevol nombre real constant. Una força central és una que depén només de la distància r entre la partícula que es mou i un punt fix a l'espai, el centre. En aquest cas, la constant k de l'espiral pot ser determinada a partir de μ i de l'àrea h escombrada per unitat de temps pel vector posición de la partícula segons la fórmula
    $k^{2}=1-{\frac {\mu }{h^{2}}}$
Quan μ < h ² (forma cosinus de l'spiral) i
    $k^{2}={\frac {\mu }{h^{2}}}-1$
Quan μ > h ² (forma cosinus hiperbòlic de l'espiral). Quan μ = h ² exactament, la partícula segueix la tercera forma de l'espiral
    ${\frac {1}{r}}=A\theta +\varepsilon .$

## Vegeu també

* Espiral d'Arquimedes
* Espiral hiperbòlica

## Referències

* ↑ Nathaniel Grossman. The sheer joy of celestial mechanics. Springer, 1996, p. 34. ISBN 978-0-8176-3832-0.

## Bibliografia

* Whittaker ET. A Treatise on the Analytical Dynamics of Particles and Rigid Bodies, with an Introduction to the Problem of Three Bodies. 4th ed.. New York: Dover Publications, 1937, p. 80–83. ISBN 978-0-521-35883-5.
* Roger Cotes (1722) Harmonia Mensuarum, pp. 31, 98.
* Isaac Newton (1687) Philosophiæ Naturalis Principia Mathematica, Book I, §2, Proposition 9.
* Danby JM. «The Case ƒ(r) = μ/r$^3$ — Cotes' Spiral (§4.7)». A: Fundamentals of Celestial Mechanics. 2nd ed., rev. ed.. Richmond, VA: Willmann-Bell, 1988, p. 69–71. ISBN 978-0-943396-20-0.
* Symon KR. Mechanics. 3rd ed.. Reading, MA: Addison-Wesley, 1971, p. 154. ISBN 978-0-201-07392-8.

## Enllaços externs

* Weisstein, Eric W., «Espiral de Cotes» a MathWorld (en anglès).
# Pemmican

El pemmican és una barreja concentrada de greixos i proteïnes que es fa servir com a aliment nutritiu. La paraula prové dels indígenes nord-americans Cree i Abnakis: pimîhkân, "pemmican", que deriva de pimî, "greix".
Concebut pels pobles indígenes americans, va ser emprat extensament pels comerciants canadencs que es dedicaven al comerç de la pell d'animals, fins al punt que el 1814 la Colònia del Riu Roig (avui part del Canadà) va prohibir l'exportació de pemmican, fet que va arribar a causar un conflicte armat. Va ser molt usat pels exploradors europeus a l'àrtic com Robert Falcon Scott i Roald Amundsen. També els membres de l'expedició d'Ernest Shackleton de 1914-1916 van haver de consumir el pemmican preparat inicialment per a pinso dels seus gossos. Ben preparat i empaquetat es pot emmagatzemar durant llargs períodes.
La carn acostumava a ser de caça: bisons, cérvols, etc. La fruita seca era diverses baies locals com nabius, cireres i groselles.
El terme acostuma a aparèixer a les novel·les de Jules Verne.

## Referències

* ↑ Benders' Dictionary of Nutrition and Food Technology (en anglès), 2006, p. 301. ISBN 9781845691653.
* ↑ Sinclair, J.M. (ed) English Dictionary Harper Collins: 2001
* ↑ Ngapo, 2021, p. 2.
* ↑ Foster, John E.; Parrott, Zach. «Pemmican Proclamation» (en anglès). The Canadian Encyclopedia, 24-07-2015. [Consulta: 11 agost 2024].
* ↑ Coulson, Joseph. «Scott's Antarctic diet: Stewed penguin and champagne» (en anglès). BBC, 29-03-2012. [Consulta: 11 agost 2024].
* ↑ «Pemmican» (en anglès). Roald Amundsen's House. [Consulta: 11 agost 2024].
* ↑ Ngapo, 2021, p. 8-9.
* ↑ Ngapo, 2021, p. 7.
* ↑ Foster, John E.; Baird, Daniel. «Pemmican» (en anglès). Britannica. [Consulta: 11 agost 2024].

## Bibliografia

* Ngapo, Tania M.; Champagne Claude; Chilian, Cornelia; Dugan, Michael E.R.; Gariépy, Stéphane; Vahmani, Payam; Bilodeau, Pauline «Pemmican, an endurance food: Past and present». Meat Science, 178, 2021, pàg. 1-11.

## Enllaços externs

* Metis Nation in the pemmican trade
* Experiments in traditional pemmican preparation
* How to make pemmican Arxivat 2010-02-09 a Wayback Machine.
# Preutin-Higny

Preutin-Higny és un municipi francès situat al departament de Meurthe i Mosel·la i a la regió del Gran Est. L'any 2007 tenia 131 habitants.

## Demografia
### Població

El 2007 la població de fet de Preutin-Higny era de 131 persones. Hi havia 44 famílies, de les quals 8 eren unipersonals (8 dones vivint soles i 8 dones vivint soles), 8 parelles sense fills, 20 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 47 habitatges, 44 eren l'habitatge principal de la família i 3 eren segones residències. 46 eren cases i 1 era un apartament. Dels 44 habitatges principals, 42 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 1 tenia tres cambres, 12 en tenien quatre i 30 en tenien cinc o més. 39 habitatges disposaven pel capbaix d'una plaça de pàrquing. A 13 habitatges hi havia un automòbil i a 26 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Preutin-Higny el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 8 |
| 8 | 65 a 69 | 8 |
| 4 | 60 a 64 | 0 |
| 4 | 55 a 59 | 0 |
| 4 | 50 a 54 | 8 |
| 4 | 45 a 49 | 0 |
| 12 | 40 a 44 | 8 |
| 8 | 35 a 39 | 12 |
| 0 | 30 a 34 | 0 |
| 8 | 25 a 29 | 0 |
| 4 | 20 a 24 | 8 |
| 8 | 15 a 19 | 4 |
| 8 | 10 a 14 | 12 |
| 4 | 5 a 9 | 12 |
| 4 | 0 a 4 | 4 |

## Economia

El 2007 la població en edat de treballar era de 85 persones, 61 eren actives i 24 eren inactives. De les 61 persones actives 55 estaven ocupades (31 homes i 24 dones) i 6 estaven aturades (3 homes i 3 dones). De les 24 persones inactives 5 estaven jubilades, 8 estaven estudiant i 11 estaven classificades com a «altres inactius».

### Activitats econòmiques

L'any 2000 a Preutin-Higny hi havia 5 explotacions agrícoles que ocupaven un total de 800 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Preutin-Higny a l'INSEE.
* Évolution et structure de la population Fitxa amb el detall de dades de Preutin-Higny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# SSF

SSF té els següents significats:
* South San Francisco, població de Califòrnia
* Sjálvstýrisflokkurin (que en feroès vol dir Partit de l'Autogovern), partit polític de les illes Fèroe
* Fauna petita amb closca (de les sigles en anglès Small Shelly Fauna), una categoria de fòssils
* .ssf (de l'anglès Structured Subtitle Format), extensió per a un tipus de format de fitxer de subtítols